เรื่องร้องเรียน (สะพาน,ท่อระบายน้ำ,ถนน,ร้องเรียน) วันที่ 2023-06-12 02:35:39 — แขวงบางแค เขตบางแค จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660023722

ขอให้แก้ไขปัญหา กรณีได้รับความเดือดร้อนจากการวางท่อประปา และขอให้พิจารณารื้อถอนลูกระนาดชะลอความเร็ว บริเวณภายในซอยเพชรเกษม 68 แขวงบางแค เขตบางแค กรุงเทพมหานคร จุดสังเกตจาก หน้าปากซอยเพชรเกษม 68 ไปจนถึงสะพานข้ามคลองที่ 2  ซึ่งภายในซอยฯ มีสะพานข้ามคลองอยู่ 3 สะพาน  เนื่องจากผู้ร้องแจ้งว่าเมื่อประมาณปีที่ผ่านมา ปี พ.ศ.2565 ทางกรุงเทพมหานครทำการขุดวางท่อระบายน้ำภายในซอยดังกล่าว จากนั้นมีการฝังกลบด้วยยางมะตอย ทำให้ถนนเป็นหลุมเป็นบ่อ และได้ทำการแจ้งเรื่องไปยังกรุงเทพมหานครแล้ว จากนั้นเมื่อประมาณ 2 เดือนที่ผ่านมา มีเจ้าหน้าที่ของการประปา ทำการขุดวางท่อประปาต่อจากการขุดท่อระบายน้ำของกรุงเทพมหานคร ทางด้านซ้ายของถนน ซึ่งท่อประปามีขนาด 5 นิ้ว จากนั้นมีการฝังกลบด้วยยางมะตอย และเมื่อประมาณ 2 วันที่ผ่านมา เจ้าหน้าที่ของการประปา ทำการขุดวางท่อประปา ทางด้านขวาของถนนอีกครั้ง ซึ่งถนนภายในซอยฯ มีความแคบ ส่งผลให้ประชาชนที่สัญจรไป-มาภายในซอยดังกล่าวได้รับความเดือดร้อนเป็นอย่างมาก ผู้ร้องจึงเกิดข้อสงสัย เหตุใดทางกรุงเทพมหานครและการประปาไม่ดำเนินการให้ขุดท่อระบายและขุดท่อประปาพร้อมกัน เพื่อให้การดำเนินการแล้วเสร็จพร้อมกัน และขอให้พิจารณารื้อถอนลูกระนาดชะลอความเร็ว จำนวนประมาณ 3-4 ลูกออก เพราะมีการขุดถนนทั้ง 2 ฝั่ง เพื่อวางท่อประปา ทำให้ลูกระนาดเหลือแค่ตรงกลาง ผู้ร้องเห็นว่า หากลูกระนาดเหลือแค่ตรงกลาง ก็ไม่สามารถใช้ประโยชน์ได้แล้ว จึงเห็นว่าควรมีการรื้อถอนลูกระนาดชะลอความเร็วออก เพื่อบรรเทาความเดือดร้อนให้แก่ประชาชนที่สัญจรผ่าน


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata